UP Global Investors Summit 2023: उत्तर प्रदेश के मुख्यमंत्री योगी आदित्यनाथ (Yogi Adityanath) दो दिवसीय मुंबई दौरे पर हैं। यूपी इन्वेस्टर समिट के एक कार्यक्रम में हिस्सा लेने के दौरान जब उनसे बुलडोजर (Bulldozer) के संबंध में सवाल किए गए तो सीएम योगी ने कहा कि बुलडोजर शांति और विकास का संकेत हो सकता है, क्योंकि उसका इस्तेमाल कानून को लागू करने के लिए किया जा सकता है। वहीं, उत्तर प्रदेश में फिल्म सिटी के सवाल पर उन्होंने कहा कि यूपी में फिल्म सिटी (Film City) स्थापित करने का विचार है न कि इसे मुंबई से दूर ले जाने का।
 मुख्यमंत्री लखनऊ में 10 से 12 फरवरी 2023 तक होने वाले यूपी सरकार के ग्लोबल इन्वेस्टर समिट 2023 (UP Global Investors Summit 2023) से पहले घरेलू निवेशकों को आकर्षित करने के लिए मुंबई के दो दिवसीय दौरे पर पहुंचे हैं। इस दौरान सीएम योगी से 'बुलडोजर बाबा' टैग के बारे में पूछे जाने पर उन्होंने कहा, "बुलडोजर बुनियादी ढांचे और विकास कार्यों में महत्वपूर्ण भूमिका निभाता है इसलिए वह शांति और विकास का प्रतीक हो सकता है। अगर लोग कानून का उल्लंघन करते हैं, तो कानून और व्यवस्था स्थापित करने के लिए बुलडोजर का इस्तेमाल किया जा सकता है।
 गौरतलब है कि उत्तर प्रदेश में अपराधियों की संपत्तियों को ध्वस्त करने के बाद योगी आदित्यनाथ को 'बुलडोजर बाबा' का टैग मिला था। एक तरफ जहां उनके विरोधियों ने उनकी आलोचना करने के लिए इस शब्द का इस्तेमाल किया था, वहीं सीएम योगी के समर्थकों ने इसका समर्थन करते हुए कहा कि वे कानून-व्यवस्था में समस्या पैदा करने वालों के खिलाफ उनकी सख्त स्थिति को दर्शाता है।
 महाराष्ट्र पहुंचे मुख्यमंत्री योगी आदित्यनाथ ने मुंबई में बैंकरों के अधिकारियों के साथ यूपी ग्लोबल इन्वेस्टर्स समिट में 'न्यू इंडिया ग्रोथ इंजन' पर इंटरैक्टिव सत्र की अध्यक्षता की। इस दौरान उन्होंने कहा कि उत्तर प्रदेश में आज कोई जबरदस्ती नहीं कर सकता है। राज्य में जिन्होंने भी निवेश किया है या जो निर्माण कार्यों से जुड़े हुए हैं कहीं भी किसी के साथ कोई ज़ोर-जबरदस्ती नहीं कर सकता है और अगर कोई करेगा तो उसे लेने के देने पड़ सकते हैं।
 सीएम ने कहा कि यूपी में पर्याप्त लैंड है। राज्य में हमने एंटी- भूमाफिया टास्क फोर्स का गठन किया था जिसके जरिए हमने 64 हजार एकड़ जमीन भूमाफियाओं से मुक्त कराई।
 
UP Global Investors Summit दो हज़ार तेईस: उत्तर प्रदेश के मुख्यमंत्री योगी आदित्यनाथ दो दिवसीय मुंबई दौरे पर हैं। यूपी इन्वेस्टर समिट के एक कार्यक्रम में हिस्सा लेने के दौरान जब उनसे बुलडोजर के संबंध में सवाल किए गए तो सीएम योगी ने कहा कि बुलडोजर शांति और विकास का संकेत हो सकता है, क्योंकि उसका इस्तेमाल कानून को लागू करने के लिए किया जा सकता है। वहीं, उत्तर प्रदेश में फिल्म सिटी के सवाल पर उन्होंने कहा कि यूपी में फिल्म सिटी स्थापित करने का विचार है न कि इसे मुंबई से दूर ले जाने का। मुख्यमंत्री लखनऊ में दस से बारह फरवरी दो हज़ार तेईस तक होने वाले यूपी सरकार के ग्लोबल इन्वेस्टर समिट दो हज़ार तेईस से पहले घरेलू निवेशकों को आकर्षित करने के लिए मुंबई के दो दिवसीय दौरे पर पहुंचे हैं। इस दौरान सीएम योगी से 'बुलडोजर बाबा' टैग के बारे में पूछे जाने पर उन्होंने कहा, "बुलडोजर बुनियादी ढांचे और विकास कार्यों में महत्वपूर्ण भूमिका निभाता है इसलिए वह शांति और विकास का प्रतीक हो सकता है। अगर लोग कानून का उल्लंघन करते हैं, तो कानून और व्यवस्था स्थापित करने के लिए बुलडोजर का इस्तेमाल किया जा सकता है। गौरतलब है कि उत्तर प्रदेश में अपराधियों की संपत्तियों को ध्वस्त करने के बाद योगी आदित्यनाथ को 'बुलडोजर बाबा' का टैग मिला था। एक तरफ जहां उनके विरोधियों ने उनकी आलोचना करने के लिए इस शब्द का इस्तेमाल किया था, वहीं सीएम योगी के समर्थकों ने इसका समर्थन करते हुए कहा कि वे कानून-व्यवस्था में समस्या पैदा करने वालों के खिलाफ उनकी सख्त स्थिति को दर्शाता है। महाराष्ट्र पहुंचे मुख्यमंत्री योगी आदित्यनाथ ने मुंबई में बैंकरों के अधिकारियों के साथ यूपी ग्लोबल इन्वेस्टर्स समिट में 'न्यू इंडिया ग्रोथ इंजन' पर इंटरैक्टिव सत्र की अध्यक्षता की। इस दौरान उन्होंने कहा कि उत्तर प्रदेश में आज कोई जबरदस्ती नहीं कर सकता है। राज्य में जिन्होंने भी निवेश किया है या जो निर्माण कार्यों से जुड़े हुए हैं कहीं भी किसी के साथ कोई ज़ोर-जबरदस्ती नहीं कर सकता है और अगर कोई करेगा तो उसे लेने के देने पड़ सकते हैं। सीएम ने कहा कि यूपी में पर्याप्त लैंड है। राज्य में हमने एंटी- भूमाफिया टास्क फोर्स का गठन किया था जिसके जरिए हमने चौंसठ हजार एकड़ जमीन भूमाफियाओं से मुक्त कराई।